CELEX: C2006/212/06
Language: fi
Date: 2006-09-02 00:00:00
Title: Yhdistetyt asiat C-393/04 ja C-41/05: Yhteisöjen tuomioistuimen tuomio (toinen jaosto) 15.6.2006 (Cour d'appel de Liègen ja Tribunal de première instance de Liègen (Belgia) esittämä ennakkoratkaisupyyntö) — Air Liquide Industries Belgium SA v. Ville de Seraing (C-393/04) ja Province de Liège (C-41/05) (Valtiontuet — Käsite — Vapautus kunnallisesta ja maakunnallisesta verosta — EY 88 artiklan 3 kohdan vaikutukset — Vaikutukseltaan vastaavat maksut — Sisäiset maksut)

2.9.2006   
            
            
               FI
            
            
               Euroopan unionin virallinen lehti
            
            
               C 212/4
            
         Yhteisöjen tuomioistuimen tuomio (toinen jaosto) 15.6.2006 (Cour d'appel de Liègen ja Tribunal de première instance de Liègen (Belgia) esittämä ennakkoratkaisupyyntö) — Air Liquide Industries Belgium SA v. Ville de Seraing (C-393/04) ja Province de Liège (C-41/05)
   (Yhdistetyt asiat C-393/04 ja C-41/05) (1)
   
   (Valtiontuet - Käsite - Vapautus kunnallisesta ja maakunnallisesta verosta - EY 88 artiklan 3 kohdan vaikutukset - Vaikutukseltaan vastaavat maksut - Sisäiset maksut)
   (2006/C 212/06)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Liège ja Tribunal de première instance de Liège
   Pääasian asianosaiset
   
      Kantaja: Air Liquide Industries Belgium SA
   
      Vastaajat: Ville de Seraing (C-393/04) ja Province de Liège (C-41/05)
   Oikeudenkäynnin kohde
   Ennakkoratkaisupyynnöt — Cour d'Appel de Liège ja Tribunal de première instance de Liège — EY 25, EY 87 ja EY 90 artiklan tulkinta — Valtiontuki — Moottoreista kannettavasta kunnallisesta ja maakunnallisesta verosta myönnettävä vapautus, joka myönnetään ainoastaan sellaisten moottoreiden osalta, joita käytetään maakaasun jakelussa, eikä sellaisten moottoreiden osalta, joita käytetään teollisuuskaasujen jakelussa
   Tuomiolauselma
   
               1)
            
            
               Kunnallista tai maakunnallista käyttövoimaveroa koskevaa vapautusta, joka myönnetään ainoastaan maakaasulaitoksissa käytettävien moottoreiden osalta eikä muiden teollisuuskaasujen yhteydessä käytettävien moottoreiden osalta, voidaan pitää EY 87 artiklassa tarkoitettuna valtiontukena. Ennakkoratkaisua pyytäneiden tuomioistuinten on arvioitava, ovatko valtiontuen olemassaoloa koskevat edellytykset täyttyneet.
            
         
               2)
            
            
               Pääasiassa kyseessä olevan kaltaisen verovapautuksen mahdollisella lainvastaisuudella ei valtiontukea koskevan yhteisön oikeuden perusteella voi olla vaikutusta itse veron laillisuuteen, joten yritykset, joilla on velvollisuus suorittaa kyseinen vero, eivät voi vapautua kyseisen veron suorittamisesta tai saada sen palautetuksi vetoamalla kansallisissa tuomioistuimissa siihen, että myönnetty vapautus on lainvastainen.
            
         
               3)
            
            
               Käyttövoimavero, joka kohdistuu muun muassa moottoreihin, joita käytetään teollisuuskaasun toimittamiseen putkissa korkeapaineella, ei ole EY 25 artiklassa tarkoitettu vaikutukseltaan vastaava maksu.
            
         
               4)
            
            
               Käyttövoimavero, joka kohdistuu muun muassa moottoreihin, joita käytetään teollisuuskaasun toimittamiseen putkissa korkeapaineella, ei ole EY 90 artiklassa tarkoitettu syrjivä sisäinen vero tai maksu.
            
         
      (1)  EUVL C 273, 6.11.2004.
   
      EUVL C 93, 16.4.2005.